Abu Nuwas
Abū Nuwās Arabice ابونواس, Persice ابونواس Abu Novas) (756–814), nomine pleno Abū Nuwās al-Ḥasan Ibn Hāni al-Ḥakimī (أبو نواس الحسن بن هانئ الحكم) fuit unus e maximis poetis Arabicis, qui etiam Persice poemata composuit. Sua carmina tam vinum quam pueros amatos celebrant. Ipse, Vaseto in urbe Persica natus, patris Arabici matrisque Persicae filius, magister omnium generum aequalium poesis Arabicae factus est. Bagdati mortuus est. Suum nomen in famam folcloricam intravit, et ille nonnumquam in libro Mille et Una Noctes apparet.